CELEX: 31999R1126
Language: da
Date: 1999-05-28 00:00:00
Title: Kommissionens forordning (EF) nr. 1126/1999 af 28. maj 1999 om fastsættelse i henhold til forordning (EF) nr. 411/97 af loftet over den finansielle fællesskabsstøtte, der ydes til producentorganisationer, som har oprettet en driftsfond for året 1998

Avis juridique important

|

31999R1126

Kommissionens forordning (EF) nr. 1126/1999 af 28. maj 1999 om fastsættelse i henhold til forordning (EF) nr. 411/97 af loftet over den finansielle fællesskabsstøtte, der ydes til producentorganisationer, som har oprettet en driftsfond for året 1998  

EF-Tidende nr. L 135 af 29/05/1999 s. 0047 - 0047

KOMMISSIONENS FORORDNING (EF) Nr. 1126/1999af 28. maj 1999om fastsættelse i henhold til forordning (EF) nr. 411/97 af loftet over den finansielle fællesskabsstøtte, der ydes til producentorganisationer, som har oprettet en driftsfond for året 1998KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Kommissionens forordning (EF) nr. 411/97 af 3. marts 1997(1) om gennemførelsesbestemmelser til Rådets forordning (EF) nr. 2200/96, for så vidt angår driftsprogrammer, driftsfonde og finansiel fællesskabsstøtte, senest ændret ved forordning (EF) nr. 1013/1999(2), særlig artikel 10, ogud fra følgende betragtninger:(1) Ifølge artikel 15, stk. 1, i Rådets forordning (EF) nr. 2200/96(3), senest ændret ved Kommissionens forordning (EF) nr. 857/1999(4), kan der ydes finansiel fællesskabsstøtte til producentorganisationer, som opretter en driftsfond; ifølge førnævnte artikels stk. 5 kan denne finansielle støtte dog højst udgøre 4 % af værdien af hver producentorganisations afsatte produktion, hvis den samlede finansielle støtte udgør mindre end 2 % af alle producentorganisationers omsætning; fra 1999 forhøjes satsen på 4 % til 4,5 % og satsen for den samlede omsætning forhøjes fra 2 % til 2,5 %;(2) ifølge de oplysninger, som medlemsstaterne har meddelt Kommissionen i henhold til artikel 10 i forordning (EF) nr. 411/97, andrager den finansielle støtte som producentorganisationerne ansøgte om for 1998, 264,40 mio. EUR sammenholdt med alle producentorganisationernes saamlede omsætning på 11893,95 mio. EUR der bør derfor fastsættes et loft over førnævnte finansielle fællesskabsstøtte på 2,9180 % af værdien af den produktion, som den enkelte producentorganisation afsætter -UDSTEDT FØLGENDE FORORDNING:Artikel 1Der sættes et loft over den finansielle fællesskabsstøtte, der omhandles i artikel 15, stk. 1, i forordning (EF) nr. 2200/96, på 2,1980 % af værdien af den produktion, som den enkelte producentorganisation afsætter, for støtteansøgningerne vedrørende 1998.Artikel 2Denne forordning træder i kraft på tredjedagen efter offentliggørelsen i De Europæiske Fællesskabers Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 28. maj 1999.På Kommissionens vegneFranz FISCHLERMedlem af Kommissionen(1) EFT L 62 af 4.3.1997, s. 9.(2) EFT L 123 af 13.5.1999, s. 42.(3) EFT L 297 af 21.11.1996, s. 1.(4) EFT L 108 af 27.4.1999, s. 7.